Publication: Magyar Közlöny
Issue: MK-1999-121 (Year: 1999, Number: 121)
Era: 1990-2004
Section: gyámügyi igazgatásról szóló 1997. évi XXXI. törvény
Paragraph Index: 942

i) Kisebbségi nyelven vagy két — kisebbségi és magyar — tanítási nyelven történő oktatás az iskolában, valamint nem kisebbségi két tanítási nyelvű oktatás Előirányzat: 960,0 millió forint Fajlagos összeg: 41 000 forint/fő A kiegészítő hozzájárulást igényelheti a helyi önkormányzat az általa fenntartott iskolában a Kiegészítő szabályok 2. u) pontja alapján szervezett kisebbségi nyelven, vagy két — kisebbségi és magyar — tanítási nyelven történő oktatásban, valamint a Kiegészítő szabályok 2. t) pontja alapján szervezett nem kisebbségi két tanítási nyelvű nappali rendszerű oktatásban részt vevő tanulók után. A nemzeti kisebbségek iskolai nevelése és oktatása esetében az igénylés további feltétele, hogy az 1—2. évfolyamon 2000. szeptember 1-jétől, a 3. évfolyamon — helyi döntés alapján a 7—8. évfolyamon, 2000. szeptember 1-jétől a 9. évfolyamon — a nemzeti kisebbség iskolai oktatásának irányelve szerint készült helyi tanterv alkalmazásával, a nemzetiségi oktatás további évfolyamain nemzetiségi tanterv alapján szervezzék az oktatást.

Source: https://magyarkozlony.hu/hivatalos-lapok/ece310dd00f3368a84f49b400b6af8b215fe066e/dokumentumok/34b35024b591096a0cf5e84448e3c05fe6f668fc/letoltes